  Виталий Пронин Кылем арня ӵоже социальной сетьёс пыр Удмуртиын улӥсьёс уно юанъёссэс кивалтӥсьёслы сётъязы. Мар соосты сюлмаськытэ? Вера Улосэз азинтонъя центр. Туспуктэм udmurt.ru сайтысьТрос юанъёс герӟаськемын вал коронавирусэн. Кылсярысь, ку шаерамы нош вуоз «Спутник Лайт» вакцина но кытын яра прививка пуктыны. 3-тӥ шуркынмонэ шаерамы 130 сюрс «Спутник Лайт» вакцина вуиз ни. Коронавирусэн герӟаськем юанъёсты сётыны яра Улосэз азинтонъя центрлэн чат-ботэзлы. Тазалыкез утён пумысен калык юа: малы поликлиникаосын сокем бадӟым черодъёс? Вутто-а ужзэс быдэстыны врачъёс? Та югдурез тупатон понна шаерамы нош улӟизы #МыВместе но «МедПоддержка» акциос. Калыкез сюлмаськыто сюресъёс но. 2021-тӥ арын тупатыны чаклам сюресъёс вылын уж йылаз-пумаз вуэ ни. Пыр-почгес луэ тодыны «Кышкыт луисьтэм но ӟеч сюресъёс» нацпроектлэн сайтаз. Уно юанъёс герӟаськемын вал дышетонэн. 8-тӥ шуркынмонысен вань школаос, сузъёс но вузъёс азьло сямен ужалозы, дистанционной амалэ выжытэк. Кызьы басьтоно 3-7 аресъем пиналъёслы чаклам выплатаосты? Шуг-секытъёс кылдо ке, «Госуслуги. Решаем вместе» юан кельтоно. Теги: цур  